 ***ЈУ ЦЕНТАР ЗА КУЛТУРУ БЕРАНЕ***

***ИЗВЈЕШТАЈ О РАДУ СА ФИНАНСИЈСКИМ ИЗВЈЕШТАЈЕМ ЗА 2015. ГОДИНУ***

***Беране, 2016. година***

***ЈУ Центар за културу Беране, реализовала је своје програмске активности и задатке у 2015. години, на основу Плана и програма, усвојеног на сједници СО Беране.***

***Извјештај је рађен, на основу упутства за израду годишњег програма и извјештаја о раду јавних установа и предузећа из области друштвених дјелатности.***

***Центар за културу је градска, самостална установа културе, која организује велики број концепцијски различитих програма из књижевног, филмског, ликовног, позоришног, образовног, односно општедруштвеног живота града.***

***Центар за културу је комплексна установа културе, у чијем саставу су посебне организационе јединице:***

* ***Заједничке службе;***
* ***Служба за културно-умјетничку, сценску и биоскопску дјелатност;***
* ***Народна библиотека „Др Радован Лалић“;***
* ***Спомен кућа „Војвода Гавро Вуковић“.***

***ПРОГРАМИ РЕАЛИЗОВАНИ ОД ЈАНУАРА ДО КРАЈА ДЕЦЕМБРА 2015.ГОДИНЕ***

***ЈАНУАР***

***25. 01.2015.год.***

***„СВЕТОСАВСКА АКАДЕМИЈА“ - организатор Црквена општина Беране. Учествовали: књижевник Милутин Мићовић, Црквени хор „Света Мати Анастасија“, Васко Драговић, музичка етно група „Ива“ и гуслар Зоран Ђекић. Програм водила – Невена Радојевић***

***31.01.***

***Позоришна представа „ВЈЕЧНА ЗУБЉА ВЈЕЧНЕ ПОМРЧИНЕ“ – посвећена Светом Сави. Адаптацију и режију „Горског вијенца“ урадио је редитељ Горан Бјелановић.***

***Играли: Предраг Вукојевић, Слађана Бубања, Владо Томовић и други. Учествовали су у представи: Црквени хор „Св. Мати Анастасија“, КУД „Дуга“ и гуслар Милан Дашић.***

***ФЕБРУАР***

***02.02.***

***„СПАШАВАЊЕ ДЕДА МРАЗА“ – дјечији филм, једна пројекција***

***„ГОРЧИЛО“ – филм редитеља Милана Караџића – двије пројекције***

***03.02.***

***Једна пројекција дјечијег филма и два приказивања филма „Горчило“***

***04.02.***

***Три пројекције филма „Горчило“***

***05.02.***

***Три пројекције филма „Горчило“***

***15.02.***

***„СРЕТЕЊСКЕ СВЕЧАНОСТИ“ – Покровитељ Амбасада Р Србије; Организатор – Српски национални савјет. Бесједили су: ЊП Епископ будимљанско никшићки Јоаникије и др Момчило Вуксановић.***

***Академија је садржала – сценски приказ драме Ивана Студена „Карађорђе, којекуде“ и етно пјесме Љуба Манасијевића и Данице Никић.***

***19.02.***

***Филм „ДЕЧАЦИ ИЗ УЛИЦЕ МАРКСА И ЕНГЕЛСА“ редитеља Николе Вучковића***

***20.02.***

***Пројекција филма „Дечаци из улице Маркса и Енгелса“***

***21.02.***

***Академија посвећена Св. Симеону Мироточивом и петогодишњици оснивања црквеног хора „Св. Мати Анастасија“.***

***Програм је осмислио - Црквени хор „Св.Мати Анастасија“. Гости вечери – Тијана Блечић, оперска пјевачица, Наталија Дјаченко, клавир, Драгана Поповић, виолина и Вучетић Дејан, хармоника. Водитељ - Наташа Губеринић.***

***Први пут премијерно изведена „ОДА КОСОВУ“***

***26.02.***

***Аудиција за старије глумце-аматере, која је означила почетак обнављања беранског позоришта и на којој се пријавило 15 кандидата.***

***МАРТ***

***01.03***

***Центар за културу посјетили су учесници републичког првенства у дебати***

***10.03.***

***Концерт музичке групе „ЛЕГЕНДЕ“. Организатор – Секретаријат за спорт, културу, младе и сарадњу са НВО***

***12.03.***

***„НАША ДЈЕЦА“- дјечија позоришна представа Колашинског аматерског позоришта***

***19.03.***

***Дјечија позоришна представа „Алибаба и разбојници“, у продукцији Центра за културу, одиграна је у Дому културе у Петњици, а поводом обиљежавања Светског дана позоришта за дјецу и омладину.***

***20.03.***

***У оквиру „Дана франкофоније“ приказан француски филм „Кожа боје меда“***

***АПРИЛ***

***06.04.***

***Двадесета јубиларна општинска смотра рецитатора. Такмичило се 26 такмичара из 7 основних и 4 средње школе подијељених у три категорије. Жири у саставу: Драган Рачић, глумац, Соња Савић, новинар и Васко Драговић, некадашњи побједник општинске смотре.***

***У категорији од првог до петог разреда, прво мјесто освојила је Јована Луковић, , друго Дени Луковић и треће Ања Раичевић.***

***Друга категорија од шестог до деветог разреда – прва је била Паола Иритано, друга Наташа Милић и трећа Марија Губеринић.***

***Категорија средњошколаца – прво мјесто Ксенија Дашић, друго Риалда Рамусовић и треће Марија Милић.***

***Првопласирани представаљају нашу Општину на Државној смотри рецитатора***

***11.04.***

***Изборна конференција ДПС - Беране***

***11.04.***

***Аудиција за музичку манифестацију „Беранска лира“***

***14,15,16,17 и 18. април***

***Пет дана, двапут дневно, приказивани су филмови : „БИЋЕМО ПРВАЦИ СВЕТА“, редитеља Дарка Бајића и филм за дјецу „ЗВОНЧИЦА“***

***20.04.***

***КЊИЖЕВНО ВЕЧЕ- „Мален сам пламен, који великом огњу у сусрет хита“- поводом литерарног конкурса на задату тему за ученике средњих школа Берана, Андријевице и Петњице.***

***Прво мјесто освојила је Милена Мирчић, ученица IV разреда Средње мјешовите школе из Андријевице ; друго мјесто – Куч Милорад, ученик III разреда Гимназије и треће мјесто припало је Лејли Тигањ, ученици I разреда Гимназије „Панто Малишић“.***

***Њихови радови објављени су, као подстицај за младе таленте, у првом броју часописа „Токови“. Ауторима десет најбољих радова пригодне поклоне и бесплатне чланске карте Библиотеке уручио је књижевник Влајко Ћулафић.***

***Жири за оцењивање радова, био је у саставу: Соња Савић, Велимир Ралевић и Сања Булић.***

***20.04.***

***Одржана је прва радионица у ЦНБ на Цетињу „ИМП у библиотеци и школи – едукација едукатора“ – учествовала је и наша Библиотека.***

***21.04.***

***„Вече илахија и касида“- Организатор Мешихат Исламске заједнице***

***22.04.***

***Концерт Музичке школе -***

***припрема за републичко такмичење***

***23.04.***

***Промоција књиге „Народно градитељство“ - аутор Миодраг Баго Барјактаревић***

***28.04.***

***Изложба ликовних радова ученика основних и средњих школа након завршеног ликовног конкурса „Дјеца Берана“. Изложена су 54 рада са најквалитетнијим и најкреативнијим ликовним решењима, од укупно 254 приспјелих радова.***

* ***У категорији од првог до петог разреда - прво мјесто Александар Малевић, друго Марија Јоксимовић и треће Анђела Лекић.***
* ***Од шестог до деветог разреда – прво мјесто Софија Тајић, друго Новак Ивановић и треће Вук Вујовић.***
* ***У категорији средњих школа – прва Анђелка Секулић, други Сергеј Лабан и трећи Милован Марић.***

***Најбољим ликовним ствараоцима уручене су пригодне награде***

***МАЈ***

***01.и 03. 05.***

***Први фестивал фолклора „ВАСОЈЕВИЋКИ СЈЕДНИК“- Гост програма - КУД „Батајница“ из Београда***

***Организатор - КУД „Лим“***

***08.05.***

***Концерт „ ДУО ГИТАРА“ - Др Срђан Булатовић и Дарко Никчевић***

***09.05.***

***Позоришна представа - „Сакати Били са Инишмана“ – Центар за културу из Велике Плане.***

***Представа је рађена, по дјелу ирског писца Мартина Макдона а у режији Милана Ковачевића.***

***11.05.***

***„ВИСОКИ ХРАСТОВИ“ – документарни филм Радослава Станишића***

***14.05.***

***У сали Центра за културу одржана је презентација уписа на факултете 2015/16. Универзитета у Приштини, са привременим сједиштем у Косовској Митровици***

***14.05.***

***„БЕРАНСКА ЛИРА 2015“ – такмичење пјевача- аматера***

***Учествовало 13 такмичара из Берана, Андријевице, Бијелог Поља, Рожаја и Петњице. Чланови жирија били су професори Музичке школе : Андријана Вучетић, Игор Рабреновић и Ивана Пантовић.***

***Награда публике припала је Елмиру Малезићу из Берана, а по оцени жирија, прво мјесто освојио је Едис Агић из Рожаја, другопласирана је Риалда Рамусовић из Берана и треће мјесто освојио је Ханан Шкријељ из Петњице.***

***20.05.***

***Свечаност поводом Дана ЈУ „Радмила Недић“***

***22.05.***

***„Опасна игра“- позоришна представа Позоришта „Славија“ у режији Велимира Митровића. Представа је освојила прво мјесто на Међународном фестивалу у Београду.***

***26.05.***

***„Његош за дјецу –како расту велики људи“ -дјечија позоришна представа позоришта из Котора „Котор Арт“.***

***29.05.***

***Пригодан програм за матуранте Дјечијег вртића – уручивање диплома***

***29.05.***

***Програм поводом 15 година постојања „Клуба Ами“- школе за учење француског језика***

***30.05.***

***„ГУСЛАРСКО ВЕЧЕ“ - Друштво гуслара „Карађорђе“ из Крагујевца. Учествовали гуслари: Куч Мијат, Лазовић Светолик, Рмуш Рајко, Величковић Угљеша, Рмуш Раденко и драмски умјетници Живомир Ранковић и Саша Јаковљевић.***

***Гости вечери- Пјевачка група „Ступови“ и чланови ГД „Игуман Мојсије Зечевић“.***

***ЈУН***

***01.06.***

***ГОДИШЊИ КОНЦЕРТ МУЗИЧКЕ ШКОЛЕ - Учествовали су ученици Музичке школе награђени на државном и регионалним такмичењима.***

***02.06.***

***„Шанта Панта“ – забавни програм за ученике основних школа.***

***05.06.***

***Општина Беране, организовала је први пут у сали Центра, уручивање награда за преко 170 ученика основних и средњих школа, као и ученика Музичке школе.***

***Награђени су ученици, који су школске 2014/15. добили дипломе Луча, Луча 1 и Луча 2 , ђаци генерације у матичним школама и они који су постигли запажене резултате на такмичењима у земљи и иностранству.***

***11.06.***

***ДРУГО ДРЖАВНО ТАКМИЧЕЊЕ РЕЦИТАТОРА - у организацији Центра за културу а под покровитељством Општине и Министарства културе.***

***Учествовало је 37 такмичара из 14 црногорских општина.***

***У категорији млађих основаца, прво мјесто освојила је Јована Луковић из Берана, друго мјесто подијелиле су Инера Латић из Петњице и Манда Хаџимуховић из Подгорице и трећи је био Емир Хаџимуховић из Бијелог Поља.***

***У категорији старијих основаца , прва је била Андријана Рудић из Бијелог Поља, друго мјесто освојиле су Милица Булатовић из Никшића и Лејла Латић из Петњице и треће Паола Иритано из Берана и Андреа Кнежевић из Бара.***

***По одлуци жирија најбољи су били такмичари средњошколци: Хана Растодер из Подгорице, Тијана Вукчевић из Бара и Милица Шћепановић из Тивта.***

***16.06.***

***„ВЕЧЕ ИЛАХИЈА“ – организатор НВУ „Клуб култура“ из Бијелог Поља***

***19.06.***

***Плесни клуб „Дуга“ – годишњи концерт***

***22.06.***

***Позоришна представа „ОРКЕСТАР ТИТАНИК“ - Колашинско аматерско позориште. Редитељ представе – Зоран Ракочевић.***

***24.06.***

***„НЕДЕЉА НОВОГ НЕМАЧКОГ ФИЛМА“ – манифестација, која је љубитеље филмске умјетности упознала са савременим њемачким филмом и коју је организовала Амбасада СР Њемачке у сарадњи са нашим Центром.***

***Првог дана приказани су филмови „Титове наочари“ и „Вријеме канибала“.***

***25.06.***

***Пројекција немачких филмова „Алманиа, добродошли у Њемачку“ и „Барбара“***

***26.06.***

***Њемачки анимирани филм за дјецу „Љубавне шницле“***

***26.06.***

***Манифестација „ВИДОВДАНСКЕ СВЕЧАНОСТИ“. Промоција зборника пјесама о Гаврилу Принципу „Принцип поново у Бечу“ приређивача Слободана Чуровића.***

***Организовали: Центар за културу и Удружење ратних добровољаца 1912-1918 њихових потомака и поштовалаца.***

***27.06.***

***У оквиру филмског фестивала „ЕВРОПА У ПОКРЕТУ“ приказан грчки филм „Харитонов хор“ режисера Григориса Карантинакиса***

******

***ЈУЛ***

***БЕРАНСКО КУЛТУРНО ЉЕТО***

***01.07.***

***Изложба слика - „СЛИКАРИ СВОМ ГРАДУ“ у галерији Полимског музеја***

***Изложба сликара, умјетника који живе и стварају у Беранама: Данило Јолић, Данило Отовић, Суад Масличић, Сабахета Масличић, Титомир Џудовић Џу, Борис Вујовић, Сретен Јокановић, Винко Стојановић , Ирвин Масличић и Сања Целић.***

***02.07.***

***Позоришна представа „КОМАД“ аутора Стефана Бошковића, а у режији Мирка Радоњића. Играли: Жана Гардашевић, Јелена Ненезић и Ивана Човић.***

***08.07.***

***„ДУО БАНДОНЕОН ГИТАРА“- Концерт класичне музике. Зоран Анић- гитара и Александар Николић бандонеон.***

***Ово је било и прво гостовање у Беранама, музичара који свира бандонеон.***

***15.07.***

***„ОВЦЕ“ – промоција књиге карикатура аутора Горана Шћекића. Осим аутора учествовали су: издавач Ободског слова Радомир Уљаревић, др Драган Копривица и афористичар Мијо Мирановић Гроф.***

***16.07.***

***„НОЋАС ТАКО ЖЕЛИМ“ – музичко поетско вече. Учествовали: Жана Гардашевић, Никола Василијевић и Милутин Радоњић.***

***21.07.***

***СВЕЧАНА СЈЕДНИЦА ДАНА ОПШТИНЕ – На сједници је предсједник Србије Томислав Николић изабран за почасног грађанина Берана.***

***У културно-умјетничком дијелу програма учествовали су глумац ЦНП Драган Рачић и вокални солиста из Бара Даница Никић.***

***На сједници су говорили – предсједник СО Беране Горан Киковић, предсједник Општине Беране Драгослав Шћекић и предсједник Србије Томислав Николић. Сједници је присуствовао и предсједник Црне Горе Филип Вујановић.***

***22.07.***

***„КРАЈ ВИКЕНДА“ – позоришна представа Народног позоришта из Ужица, рађена по тексту Мома Капора.***

***Редитељ представе - Лилијана Ивановић; главне улоге тумачили Дивна Марић и Слободан Љубичић.***

***29.07.***

***„ИДЕМО У ЛОВ“ – премијера позоришне представе у продукцији Центра за културу Беране, која је означила обнављање беранског позоришта.***

***„ИДЕМО У ЛОВ“ је драма коју је написао француски писац Жорж Фејдо. Драматизацију и режију урадио је редитељ Горан Бјелановић.***

***Играли су берански глумци-аматери:***

***Предраг Шћекић, Марко Радојевић, Ирина Кастратовић, Васко Драговић, Дајана Богавац, Марија Иритано, Ребека Чиловић, Милена Ђукић, Дарко Пантовић и Паола Иритано.***

***30. 07.***

***Реприза премијере позоришне представе „Идемо у лов“***

***26. – 31.07.***

***„БЕРАНСКА ЛИКОВНА КОЛОНИЈА – КАЛУДРА 2015“***

***Шест младих умјетника боравило је и стварало своја дјела у природном окружењу Калудре. Сликарски фонд Центра за културу постао је богатији за 12 умјетничких дјела.***

***Учесници колоније: Ина Мартиновић из Подгорице, Тамара Осмајлић и Ирвин Масличић из Берана, Алекса Томовић из Мојковца, Маја Чакаловић из Бара и Миро Шуковић из Колашина.***

***Остали програми у јулу***

***10. 07.***

***„ОДЈЕЦИ“ – Позоришна представа Центра за културу из Бијелог Поља. Представа је рађена по мотивима драме Ежена Јонеска „Час“ у режији Горана Бјелановића.***

***Представа је освојила прву награду на Фестивалу драмских аматера Црне Горе.***

***АВГУСТ***

***04.08.***

***„ЊЕГОШ“ – представа, ауторски пројекат Гојка Бурзановића***

***О Његошу је говорио Радован Радоњић.***

***27.08.***

***„ДЈЕЧЈИ ДАН РАДОСТИ“ – у сали Центра, изведене су три представе за дјецу: „Заљубљени меда“, „Тужно паче“ и „Три прасета“.***

***На крају програма организоване су „Дјечје игре без граница“.***

***Организатор програма – Центар за културу и Миљан Прљета, директор Агенције за продуцентске и умјетничке делатности „Три за грош“.***

***СЕПТЕМБАР***

***10.09.***

***Гостовање у Петњици са представом „Идемо у лов“.***

***17.09.***

***„ПУТЕВИМА КРАЉА АЛЕКСАНДРА“ –Свечана академија којом је обиљежено деведесет година од посјете Краља Александра I Карађорђевића Васојевићима и Црној Гори.***

***Организатор – Удружење ратних добровољаца 1912-1918, њихових потомака и поштовалаца.***

***22.09.***

***„БОГ ТЕ МАЗО“ – Позоришна представа-монодрама, по мотивима романа „Осма офанзива“, а поводом стогодишњице од рођења писца Бранка Ћопића.***

***Монодраму је режирао Томо Курузовић. Лик Пепа Бандића тумачио је првак шабачког позоришта Зоран Карајић, који је за ову улогу добио награду Удружења драмских умјетника Србије и награду за најбољег глумца на Фестивалу малих сцена у Сарајеву.***

***24.09.***

***„ВЕЧЕ ХУМОРА, ПОЕЗИЈЕ, ЦРНОГОРСКИХ И РУСКИХ ПЈЕСАМА“ – др Драган Копривица са гостима***

***28.09.***

***„ДВИЈЕ“ – позоришна представа у режији Горане Марковић и Радмиле Божовић (које играју и главне ликове).***

***Текст писала: хрватски драматург Тена Штивичић.***

***29.09.***

***У оквиру UNDERHILL феста, приказана су два документарна филмска остварења.***

***„ГАНГСТЕР ТЕ ВОЛИ“ – филмска комедија Небојше Слијепчевића***

***30.09.***

***„СЕПИДЕХ – ДОСЕЗАЊЕ ЗВИЈЕЗДА“ – филм данске редитељке Брит Медсен***

* ***Током септембра, Центар за културу посјетили су корисници „Дневног центра за дјецу са сметњама и тешкоћама у развоју“, које су радници Центра упознали са програмима који се у нашој установи одржавају и простором у којима се обављају културно умјетничке активности.***

***ОКТОБАР***

***03.10.***

***КОНЦЕРТ КУД-а „ТЕКСТИЛАЦ“ из Бијелог Поља и КУД-а „14 ОКТОБАР“ из Крушевца***

***Концерт је поклон Центра за дјелатности културе из Бијелог Поља нашем Центру, односно становницима Берана.***

***06.10.***

***„БЕРАНЕ МОЈ ГРАД“- монографија 1912-2012. - промоција књиге Комнена Вујадиновића.***

***08.10.***

***НАТО – трибина у организацији Министарства спољних послова и европских интеграција***

***09.10.***

***Централна манифестација, поводом међународног „Дана бијелог штапа“, посвећена слијепим и слабовидим лицима, одржана је под називом „Никад не одустати јер је све могуће у животу“.***

***Организатори: Општина Беране и Савез слијепих Црне Горе***

***14.10.***

***На сцени „Центра за дјелатности културе“ Бијело Поље, успјешно је изведена наша позоришна представа „Идемо у лов“.***

***17.10.***

***„ПАЗИ, ЗЕБРУ ГАЗИ“ - дјечија позоришна представа Центра за културу Тиват.***

***19.10.***

***„ПЕНЕЛОПИЈАДА“ – Позоришна представа Центра за културу Тиват у режији Драгане Варагић. Улоге тумачили: Дубравка Дракић, Тања Бошковић, Ивана Мрваљевић и други.***

***28.10.***

***Концертом на главној градској улици почео Међународни фестивал глумаца, пјевача и забављача за дјецу „ЛИМСКО СРЦЕ“.***

***Учествовали: Радојица Станковић, Плесни клуб „Дуга“, забављачи и аниматори за дјецу из Подгорице и Бара.***

* ***Сала Центра за културу -***
* ***„ДЕТЕ ЈЕ ЧОВЕК ВЕОМА БИТАН“- Тоде Николетић и Милан Станковић***

***\* „ПРИЧАМО ПРИЧУ“- „ Театар Зеница“ из Зенице – Нусмир Мухаремовић***

***29.10.***

* ***„ГЛУМАШТАРИЈЕ“ – „Три за грош“ – Миљан Прљета***
* ***„ИГРЕ БЕЗ ГРАНИЦА“ – „Три за грош“***
* ***„ПРВА ЖУРКА“ – Центар за културу Плав***
* ***„КО ТО ТЕБИ ЉУБАВ ДАЈЕ“ – Радојица Станковић – Шанта Панта***

***30.10.***

* ***„ВАШАР“ – Центар за неговање традиционалне културе „Абрашевић“ из Крагујевца.***
* ***„ЛИЛИПУТАНСКА СВАДБА“ – ОШ „Вук Караџић“ из Берана***
* ***„МАГАРЕЋЕ ГОДИНЕ“ – Колашинско аматерско позориште***

***НОВЕМБАР***

***05.11.***

***Трибина политичке организације- Демократски фронт.***

***06.11.***

***Концерт поводом 21. године од смрти Милана Младеновића фронтмена бенда Екатарина Велика. Музичари, Дино Капетановић и Петар Шундић изводили су нумере из богатог опуса београдске групе.***

***07.11.***

***Хуманитарни концерт КУД „ЛИМ“- сав приход са концерта уплаћен је за изградњу храма.***

***19.11.***

***Мостарски театар младих – представа за дјецу „ПТИЦЕ БЕЗ ГРАНИЦА“***

***Представа је реализована кроз пројекат „Знањем и игром до зелених Берана“- НВО „Земља сјеверна“- Беране.***

***25.11.***

***Гостовање аматерског позоришта Центра за културу са представом „Идемо у лов“ у КИЦ „Будо Томовић“ у Подгорици. Ово гостовање је реализовано у оквиру дана „Црногорске аматерске сцене“, које је први пут ове године организовао КИЦ у циљу афирмације аматерског драмског стваралаштва.***

***26.11.***

***Дјечији забавни програм „Искрице“ из Крагујевца***

***27.11.***

***Одржане су, девете по реду „ПОЛИМСКЕ КЊИЖЕВНЕ СТАЗЕ“ посвећене књижевнику и новинару Ратку Делетићу.***

***О животу и стваралаштву Ратка Делетића говорили су познати пјесници, књижевници и новинари: Дарко Јововић, Тодор Живаљевић Велички, Влајко Ћулафић, Ранко Јововић, Будимир Дубак, Новица Ђурић, Миодраг Милошевић, Драгомир Ћулафић, Радомир Стојановић, Мила Зечевић и Велимир Ралевић.***

***ДЕЦЕМБАР***

******

***10.12.***

***У организацији професора Салије Адровића, одржана је промоција његових књига „Природне и изворске минералне воде“ и „Медицинска екологија“.***

***На промоцији су говорили: проф. др Миодраг Радуновић, академик Раде Биочанин, мр Рита Барјактаревић и аутор др Салија Адровић.***

***22.12.***

***Премијера позоришне представе реализоване у продукцији Центра за културу „ПРИНЦ ОД ШУМЕ“ аутора Горана Бјелановића. Представа је рађена под покровитељством Општине Беране и Министарства културе.***

***Играли су берански глумци-аматери:***

***Васко Драговић, Марија Фолић, Дејана Богавац, Елена Пешић, Миљан Поповић, Лука Поповић, Лана Јоксимовић, Марија Јоксимовић, Николина Ивановић, Кристина Ивановић, Јана Вукићевић, Елена Стијовић и Дарко Пантовић.***

***23.12.***

***„Принц од Шуме“ – реприза позоришне представе***

***24.12.***

***„СМРДЉИВА БАЈКА“- Двије пројекције филма режисера Мирослава Момчиловића, са Жарком Лаушевићем, Петром Божовићем и Јеленом Ђокић у главним улогама.***

***25.12.***

***„Смрдљива бајка“ – два приказивања филма***

***28.12.***

***Музички програм у организацији Клуба „АМИ“***

***29.12***

***Концерт КУД „КОЛО“***

***29.12.***

***Гостовање наше представе „Принц од Шуме“ на сцени ЈУ Центра за дјелатност културе Бијело Поље***

* ***Народна библиотека „Др Радован Лалић“***

***Као посебна организациона јединица у саставу ЈУ Центар за културу, Библиотека опстаје и врши своју мисију, првенствено пружања библиотечких услуга, још увијек по врло неповољним условима и околностима.***

***Библиотека има око пет стотина сталних , а прошле године учлањено је још 98 нових корисника.***

***Библиотечки фонд је путем куповине (239) или поклона (173), обогаћен са 412 публикација.***

***Редовни годишњи стручни надзор о раду Библиотеке обавио је референт матичне службе Националне библиотеке Црне Горе „Ђурђе Црнојевић“ Драган Радусиновић, који је утврдио чињенично стање уз наглашавање препорука и приоритета за њено даље дјеловање. У свом годишњем извештају посебно је истакао, решавање проблема простора и ефикасније коришћење система COBISS.***

***Стручне послове у Библиотеци обавља пет извршилаца: два књижничара, један аниматор за дјечију литературу и два библиотекара који су стручни испит положили у септембру 2015. године.***

***Библиотекарке Ранка Томовић и Марија Иритано су у НБЦГ завршиле курс „Употреба програмске опреме COBISS 3 /Преузимање записа и фонд“ а у вези са тим, Библиотеку је посјетила библиотекар-савјетник Ђурђа Мартиновић ради пружања стручне помоћи.***

***Почетком децембра у Спомен кући, одржана је радионица „Информациона и медијска писменост – едукација и сарадња“ у оквиру пројекта који је организовала НБЦГ са Цетиња, а у сарадњи са Министарством за информационо друштво и телекомуникације. Радионицу је водила библиотекарка Марија Иритано а присуствовале су и координаторке пројекта са НБЦГ Весна Ковачевић и Гордана Љубановић.***

***Радионица рађена у Беранама била је најуспјешнија на сјеверу Црне Горе и поводом тога присустволи смо завршном скупу „Пројекат ИМП“ у Министарству културе на Цетињу.***

***Аниматор за дјечију литературу, књижевник Велимир Ралевић и ове године присуствовао је многим књижевним манифестацијама у земљи и региону (Дани дјечјег хумора-Лазаревац, Сусрети под маслином- Бар, Ратковићеве вечери поезије – Бијело Поље, Никшићки књижевни сусрети, Новембарске свечаности – Пљевља и др.).***

***Поводом престижне регионалне награде „Златно Гашино перо“, коју је Ралевић добио 2014.године, за укупно књижевно стваралаштво за дјецу и младе, Библиотека „Димитрије Туцовић“ из Лазаревца, објавила је ове године књигу његових изабраних пјесама , под називом „Желим ти рећи“, а Министарство културе суфинансирало му је петнаесту збирку пјесама „Приговор дану“.***

***Радници Библиотеке посјетили су сајмове књига у Београду и Подгорици, а у децембру су започели са радом на ревизији цјелокупног библиотечког фонда. Радници Библиотеке учествују у припреми часописа за научна, друштвена и књижевна питања „Токови“. Прошле године Центар за културу издао је, како је планом и програмом било предвиђено, два броја овог часописа.***

***Библиотечки радници активно учествују у организовању културно-умјетничких програма које реализује Центар за културу: промоције, књижевне вечери, позоришна гостовања, ликовне изложбе...***

* ***Спомен кућа „Војвода Гавро Вуковић“***

***19.05.***

***Регионални Округли сто на тему „Изазови у имплементацији поглавља 27 на локалном нивоу“***

***Округли сто је одржан на иницијативу предсједника Општине Беране.***

***15.06.***

***Принц Никола Петровић са својим сарадницима и представницима фондације „Петровић Његош“, Браниславом Радуловићем и Милицом Перишић, посјетио је Спомен кућу.***

***Предмет интересовања фондације је и културно наслеђе, из чијег фонда смо добили 1.000,00 евра, које ћемо искористити за решавање проблема гријања у Кући.***

***24.06.***

***Округли сто на тему „ Стандарди јавне етике у локалној самоуправи у Црној Гори“.***

***Организатори: Заједница општина Црне Горе и Мисија ОЕБСА-а у Црној Гори у сарадњи са Општином Беране.***

***01.07.***

***Конференција за новинаре поводом манифестације „Беранско културно љето“.***

***Представници локалне управе упознали су новинаре са планираним програмима, који ће бити одржани у оквиру традиционалне манифестације.***

***06.07.***

***ОСМА ЉЕТЊА ДИПЛОМАТСКА ШКОЛА- отворена је у Спомен кући „Војвода Гавро Вуковић“.***

***Дипломатска школа окупила је преко четрдесет дипломата из читавог свијета и била је посвећена глобалним изазовима безбједности.***

***21.07.***

***У Спомен кући, поводом Дана Општине, руководство Општине Беране састало се са предсједницима Србије и Црне Горе, Томиславом Николићем и Филипом Вујановићем и њиховим сарадницима.***

***29.07.***

***„Српске саборнице и памтише – гусле“ – промоција зборника Жељка Чуровића, познатог народног гуслара, сакупљача и ризничара епских вриједности.***

***13.08.***

***Одржан Округли сто на двије теме:***

1. ***Друштвено- политички положај и статус Муслимана у Беранама***
2. ***Културни идентитет и баштина Муслимана у Беранама***

***Округли сто су организовали: руководилац пројекта „Културни идентитет и баштина Муслимана у Беранама“ Едина Муховић и представник НВУ „Клуб културе“ Рафет Мулић.***

***Осим организатора, учествовали су: Елведин Дрпљанин, Бојан Рајевић, Радоје Фемић, Едина Гредић, Ервин Мулић, Ален Хаџовић и Селма Алихоџић.***

***01.10.***

***„ВИРСКИ“ – Интернационална изложба умјетничких слика и скулптура у Спомен кући у оквиру истоименог фестивала умјетности.***

***Фестивал је одржан у осам црногорских општина.***

***22.10.***

***ИЗЛОЖБА СЛИКА – Ликовна колонија „Калудра 2015“.***

***На изложби су представљена дјела младих академских сликара, учесника ликовне колоније.***

***12.11.***

***Предсједник Општине Беране Драгослав Шћекић и предсједник Асоцијације менаџера Црне Горе Будимир Раичковић, потписали су Протокол о сарадњи, чији је циљ формирање Клуба менаџера – Пословног клуба Беране, као мјеста окупљања привредника, предузетника и руководилаца локалне самоуправе.***

***28.11.***

***Округли сто посвећен стогодишњици Мојковачке битке на тему:***

***„Операције Црногорске санџачке војске крајем 1915. и почетком 1916.године - њихов значај и одјек“.***

***Организатори: СО Беране и Епархија будимљанско никшићка.***

***08.12.***

***Одржана радионица на тему „Информациона и медијска писменост – едукација и сарадња“ , у оквиру пројекта који је организовала НБЦГ са Цетиња а у сарадњи са Министарством за информационо друштво и телекомуникације.***

* ***Радници Центра су започели са радом у Спомен кући крајем априла 2015. године. Од маја мјесеца, Кућа је постала сједиште културних и дипломатских дешавања. У протеклих осам мјесеци одржано је укупно 14 округлих столова, промоција, састанака, пријема и изложби. У галеријском простору урађена је стална поставка умјетничких слика са досад пет одржаних ликовних колонија.***

***Радници, запослени у Спомен кући, урадили су преписку „Мемоара“ војводе Гавра Вуковића, а њен руководилац Влајко Ћулафић, написао је предговор, регистар личних имена и географских појмова. Ради се о обимном дјелу, од преко хиљаду страница.***

***У свим просторијама крајем године постављени су радијатори, купљени од средстава фондације „Петровић Његош“, тако да ће Кућа бити ункционалана током читаве године.***

* ***2015. годину, посебно је обиљежило обнављање беранског позоришта. У продукцији Центра за културу урађене су три позоришне представе: „Вјечна зубља, вјечне помрчине“, „Идемо у лов“ и „Принц од шуме“.***

***Највећи допринос у овој успјешној мисији, дао је редитељ Горан Бјелановић, добитник бројних међународних награда али и талентовани глумци-аматери, као и радници који су били ангажовани на пословима осмишљавања и израде сценографије и костима, музике и других неопходних елемената, који су битни приликом стварања једне позоришне представе. Представе у продукцији Центра , извођене су десет пута на нашој и сценама у окружењу.***

***Кроз пројекат суфинансирања програма на сјеверу Црне Горе, Министарство културе је за реализацију пет програма, уплатило 10. 000,оо евра.***

***Савјет, као орган управљања , на својим редовним сједницама, обављао је послове из своје надлежности и тиме дао пуни допринос укупној дјелатности рада наше установе.***

***ЈУ Центар за културу, успјешно је реализовала све планом и програмом предвиђене активности и поред бројних тешкоћа које су присутне - недовољан библиотечки простор и неусловна зграда Центра за културу, посебно са неријешеним проблемом гријања.***

***Током 2015. године, није било значајнијих инвестиција на објектима културе.***

***Према евиденцији, коју смо водили током 2015. године, реализовано је 138 програма, којима је присуствовало преко 19000 посјетилаца.***

***Подносилац Извјештаја о раду***

***Слободанка Ивановић, директор***

**Финансијски извјештај ЈУ Центар за културу за 2015. годину**

**У 2015. години буџетом Општине Беране предвиђено је 391.921,26€**

**Укупно утрошенa средстава у 2015. години износила су 390.596,44 €**

**Извршење буџета у 2015. gодини било је 99,66 %**

**Од ових средстава највише се трошило на нето зараде и доприносе, затим отплату обавеза из претходног периода, културне активности и материјалне трошкове.**

**Преглед буџетских позиција у 2015. години, (план буџета са оствареним буџетом):**

|  |  |  |  |
| --- | --- | --- | --- |
| **Р.бр.** | **Опис** | **Остварени буџет** | **План буџета** |
| **1** | **Бруто зараде и доприноси и остала лична примања** | **274.929,49** | **269.621,26** |
| **2** | **Отплата обавеза из претходног периода** | **62.413,09** | **65.500,00** |
| **3** | **Културне активности** | **33.394,97** | **32.800,00** |
| **4** | **Материјални трошкови и остали издаци** | **19.858,89** | **24.000,00** |
|  |  |  |  |
|  |  |  |  |
|  |  |  |  |

**Укупне обавезе на крају 2015. gодине износиле су: 57.032,04 €**

**Укупно пренесене обавезе из 2014. у 2015. годину износиле су: 107.870,94 дио од овог износа отпада на бруто плате и остала лична примања 68.082,20- остатак су издаци за материјал, услуге, одржавање и остале трошкове у износу од 39.788,74.**

**Центар за културу је у 2015. години приходовао:**

**- Од продаје улазница и гостовања 9.892,00 €**

**- Од закупа сале 1.592,00 €**

**- Од чланарина у библиотеци 371,00 €**

**Кроз пројекат Министарства културе, „Програм развоја културе на сјеверу Црне Горе“, за 5 (пет) програма за које је Министарство прихватило суфинансирање, Центру за културу одобрено је 10.000,00 евра и то:**

**• Полимске књижевне стазе 2.000,00 €**

**• Штампање часописа „Токови“ 3.000,00 €**

**• Позоришна представа „Идемо у лов“ 3.500,00 €**

**• Дјечија позоришна представа „Принц од шуме“ 1.000,00 €**

**• Државна смотра рецитатора 500,00 €**

**Беране,**

**дана, 15.02.2016. године**

**Извјештај сачинио Директор**

**Вуко Трифуновић Слободанка Ивановић**